[{"text_idx": "#000002", "text": "Gwnaiff y 5ed o Fehefin 2022 fyw yn ein cof cyfunol fel y foment gwnaeth Cymru cadarnhau ein statws fel gwlad be\u0302l-droed ar lwyfan rhyngwladol gan adennill ein lle yng Nghwpan y Byd dynion."}, {"text_idx": "#000003", "text": "Buais i yno yn 1985 ym Mharc Ninian lle, nid am y tro cyntaf, cawsom ein gwadu gan penalti dadleuol yn erbyn Yr Alban. Dwi\u2019n cofio bod yn yr hen stadiwm genedlaethol yn 1993 ble, yn erbyn Romania, cawsom ein rhwystro rhag cyrraedd UDA \u201894 gan ddrama penalti arall. Ac yn Bordeaux a Paris yn ystod Ewro 2016, ges i gyfle i weld rhywbeth doeddwn i braidd ddim yn disgwyl gweld eto; Cymru mewn rowndiau terfynol twrnamaint rhyngwladol."}, {"text_idx": "#000004", "text": "Ond y tu hwnt i\u2019r ymoleuad ar y cae, mae\u2019r FAW wedi hybu hunaniaeth ddiwylliannol fras, a theimlad cryf o falchder yn yr iaith Gymraeg mewn blynyddoedd diweddar. Wedi\u2019r cyfan, mae goroesiad y Gymraeg fel iaith byw yn yr 21ain ganrif yn wyrth ieithyddol."}, {"text_idx": "#000005", "text": "Byddai darlledu neu ffrydio un o arddangosfeydd mwyaf amlwg ac effeithlon yr iaith tu o\u0302l i wal dalu, felly, yn cynrychioli fandaliaeth ddiwylliannol. Ond dyna, mae\u2019n edrych, sydd wedi\u2019i gytuno ar gyfer gemau Cymru o 2024 ymlaen."}, {"text_idx": "#000006", "text": "Ers i\u2019r FAW sefydlu ei gartref newydd yn Stadiwm Dinas Caerdydd yn fy etholaeth i yng Ngorllewin Caerdydd o dan slogan \u2018Gorau Chwarae Cyd Chwarae\u2019, mae\u2019r hen aflonyddwch rhwng clybiau bu\u2019n distrywio gemau Cymru wedi\u2019i disodli gan deimlad o undeb a balchder yn ein ti\u0302m, ein diwylliant ac yn y Gymraeg."}, {"text_idx": "#000007", "text": "Wedi sefydliad S4C yn yr 80au, a gyda thwf addysg cyfrwng y Gymraeg, mae\u2019r consensws bod yr iaith yn perthyn i bob un ohonom yng Nghymru yn gynyddol gryf. Mae\u2019n cynnwys pobl fel fy mam Beryl Evans o Nantyglo, merch glo\u0308wr sydd nawr yn ei 90au, sydd erioed wedi dysgu Cymraeg. Neu fel finnau, wedi fy ngeni yng Nghwmbra\u0302n, heb gael gwersi Cymraeg fel plentyn yn yr ysgol ond wedi dysgu ychydig fel oedolyn. Neu fel fy merch, Siobhan, wedi\u2019i geni yng Nghaerdydd ac yn rhugl yn y Gymraeg diolch i\u2019w addysg cyfrwng Cymraeg."}, {"text_idx": "#000009", "text": "Mewn gemau Cymru clywn Hen Wlad Fy Nhadau wedi\u2019i chanu\u2019n acapela ac yn uwch nag erioed. Mae Dafydd Iwan a Sage Todz wedi adfywio hen gan ar gyfer cenhedloedd newydd. Ac mae\u2019r Barry Horns yn arwain y terasau mewn harmoni dwyieithog. Maent i gyd yn cyfleu\u2019r neges bod yr iaith yn perthyn i bawb, a\u0302 phob nodwedd o\u2019n hunaniaeth pe\u0302l-droed yn adlewyrchu\u2019n traddodiad cerddorol ac ieithyddol, ac yn flaengar yn ein cofleidiad o amrywiaeth a chynhwysiant."}, {"text_idx": "#000010", "text": "Ond gydag asedau chwaraeon a diwylliannol, un o\u2019r ffactorau allweddol sydd y tu o\u0302l i\u2019w tyfiant ydy datguddiad. Yng nghyd-destun ti\u0302m cenedlaethol Cymru dynion, boed hynny yng Nghynghrair y Cenhedloedd, yr Ewros neu yng ngemau rhagbrofol Cwpan y Byd, mae pob eiliad ers 2015 wedi\u2019u sylwebu\u2019n angerddol gan Malcolm Allen a Nic Parry ar ddarlledydd gwasanaeth cyhoeddus Cymru, S4C."}, {"text_idx": "#000011", "text": "Mae adroddiadau eiconig ac yn aml feirol y pa\u0302r o ucheldiroedd a phantiau ein taith pe\u0302l-droed cynhyrfus wedi cyseinio a phobl o bob cefndir, heb ots am eu hiaith gyntaf, diolch i\u2019r ddyletswydd a roddwyd i S4C gan Senedd San Steffan yn y Ddeddf Darlledu 1980 i ddarlledu am ddim."}, {"text_idx": "#000012", "text": "Wrth i\u2019n taith genedlaethol o lwyddiant pe\u0302l-droed mentro oes newydd, mae ro\u0302l yr FAW yng nghytundeb UEFA a\u0302 Viaplay, bydd yn gosod darllediad iaith Gymraeg ein gemau rhyngwladol y tu o\u0302l i wal dalu, yn cynrychioli ergyd diwylliannol sylweddol."}, {"text_idx": "#000013", "text": "Mae\u2019r FAW yn haeddu\u2019r ganmoliaeth ar gyfer llwyddiant ti\u0302m Cymru, ac am fod wedi marchnata pe\u0302l-droed Cymru fel mudiad. Ond mae wedi bod yn llai parod i amddiffyn sylwebaeth byw iaith Gymraeg S4C, y darlledydd gwasanaeth cyhoeddus cafodd ei sefydlu i helpu stiwardio a hybu defnydd yr iaith."}, {"text_idx": "#000014", "text": "Pan ysgrifennais i at yr FAW i godi\u2019r pwnc ym mis Ebrill, ni dderbyniais i unrhyw atebion. Wedi\u2019r gorfoledd o gyrraedd Cwpan y Byd, efallai bod hi\u2019n ddealladwy na fod hyn yn flaenoriaeth am y tro. Ond os ydy\u2019r FAW am gyflawni ar ei ymrwymiad i ddiwylliant Cymreig, bydd angen iddo ddod ag atebion cyn bo hir."}, {"text_idx": "#000015", "text": "For the price of a cup of coffee a month you can help us create an independent, not-for-profit, national news service for the people of Wales, by the people of Wales."}, {"text_idx": "#000018", "text": "Connect with Nation.Cymru on Facebook and Twitter\nDonate If you would like to donate to help keep Nation.Cymru running then you just need to click on the box below, it will open a pop up window that will allow you to pay using your credit / debit card or paypal.\nEnter your email address to receive instant notifications of new articles."}, {"text_idx": "#000020", "text": "If you would like to donate to help keep Nation.Cymru running then you just need to click on the box below, it will open a pop up window that will allow you to pay using your credit / debit card or paypal."}, {"text_idx": "#000022", "text": "All information provided to Nation.Cymru will be handled sensitively and within the boundaries of the Data Protection Act 2018."}]